stanford-oval/wikipedia huggingface dataset:
יחסי בנגלדש – הממלכה המאוחדת
מסחר

בין השנים 2007 עד 2012 חל גידול של 119% בסחר הבילטרלי בין שתי המדינות. בריטניה ייצאה סחורות ושירותים לבנגלדש בשווי 450 מיליון לירות שטרלינג בשנת 2013. 71% מהסחר היה שירותים. יצוא סחורות היווה 131 מיליון ליש"ט בשנת 2014. היצוא העיקרי של בריטניה לבנגלדש בשנת 2013 היו דוודים, מכונות ומכשירי חשמל / חלקים מכונות חשמל וציוד / חלקים; רשמקולים ושכפולים, ומקלטי קול ומשכפלים, וחלקים / אביזרים, שאריות ברזל ופלדה ופסולת מתעשיות המזון.
בריטניה היא היעד השלישי בגודלו ליצוא של בנגלדש, לאחר ארצות הברית וגרמניה. במהלך השנים היצוא של בנגלדש לבריטניה נהנה מצמיחה שנתית קבועה. סך כל היצוא מבנגלדש לבריטניה בשנים 11–2010 היה 2.001 מיליארד דולר, 33% יותר מאשר בשנה הקודמת.
בשנים 16–2015 ייצאה בנגלדש לבריטניה סחורות בשווי 4.017 מיליארד דולר אמריקאי המהווים 11.73% מכלל הייצוא. המוצרים העיקריים המיוצאים הם ביגוד, מזון קפוא, הנדסת IT, עור ומוצרי יוטה, אופניים וכו'. בנגלדש יזמה במהלך השנה את גיוון סל המוצרים המיוצאים לבריטניה במוצרים עתירי ערך, והוכיחה הצלחה בייצוא שירותי מחשב, בניית ספינות ומוצרי חשמל ואלקטרוניקה.
יחסים ביטחוניים וברית צבאית

שיתוף הפעולה הביטחוני והביטחוני בין בנגלדש לבריטניה הוא חם ועז. בריטניה תומכת בפיתוח והכשרה של הכוחות המזוינים של בנגלדש. מספר לא מבוטל של אנשי צבא חמושים בבנגלדש מאומנים בבריטניה מדי שנה באקדמיה הצבאית המלכותית של סנדהרסט, במכללה המלכותית למחקרי ביטחון ובקורסים של מפקדת הביטחון המשותף. בריטניה סיפקה גם סיוע צבאי וייעוץ משמעותי בהקמת פיקוד שירותי הביטחון היוקרתי ומכללת סגל והמכללה לביטחון לאומי (NDC) של בנגלדש. צוות סיוע צבאי בריטי היה בנגלדש כמדריכים במשך שנים רבות. שני הציים הם גם משתפים פעולה הדוק בעוד רוב האוניות של חיל הים בנגלדש (BN) כבר רכש מן הצי המלכותי ובכך הקל על BN להשיג יכולת ראוי לשבח. שיתוף פעולה זה צפוי לגדול בעתיד.
ראו גם

יחסי הממלכה המאוחדת-צרפת
יחסי בנגלדש-לבנון
ים נורנן

בטרילוגיית שר הטבעות, ים נורנן (באנגלית: Sea of Núrnen), נקרא גם כן אגם נורנן, הוא גוף מים גדול בפנים ארץ מורדור. וגודלו הוא כבערך חצי מגודלה ימת ר'ון.
נורנן שוכן בדרום-מזרח מורדור. הוא מקבל את מימיו מנהרות שזרמו ממורדות הרי אפל דואת והצל שהפרידו בין הרמה הגעשית של ארד גורגורות לבין המישורים הוולקניים הפוריים של נורנן, ואת מימיו תיאר טולקין כ"מימיו האפלים והעצובים של אגם נורנן". לעיתים קרובות טוענים כי מימיו היו מים מלוחים, אך הדבר אינו נתמך באף אחד מכתביו של טולקין. מימיו שימשו ככל הנראה למטרות השקיה להשקיית שדות נורן.
לאחר מלחמת הטבעת העניק המלך אלסר את האדמות סביב נורנן לעבדים המשוחררים של מורדור.
היסטוריה

בספר "אטלס הארץ התיכונה", קארן ווין פונסטאד הניחה שימת ר'ון וים נורנן היו שרידיו של ים הלקר שבפנים הארץ. אולם האטלס פורסם לפני "היסטורית עמי האדמה התיכונה", שם התברר כי ימת ר'ון התקיימה כבר בעידן הראשון, כגוף מים נפרד לכאורה מימת הלקר.
הערות שוליים

↑  The Lord of the Rings, "The West of Middle-earth at the End of the Third Age" (map)
| הלגנדריום של טולקין: עולם הפנטזיה של ג'>  ר. ר. טולקין |
| --- | --- | --- |
| ספרים | ראשית הימים והעידן הראשון: הסילמריליון (שלושת הסיפורים הגדולים: ילדי הורין • מפלת גונדולין • סיפורם של ברן ולות'יין)  העידן השני: סיפורים שלא נשלמו  העידן השלישי: ההוביט • שר הטבעות  כרכים נוספים: הרפתקאות תום בומבדיל • עץ ועלה • תולדות הארץ התיכונה |  |
| עיבודים קולנועיים וטלוויזיוניים | ההוביט (1977) • שר הטבעות (1978) • שיבת המלך (1980) • המצוד אחר גולום • ניצוץ של תקווה • טרילוגיית שר הטבעות (אחוות הטבעת • שני הצריחים • שיבת המלך) • טרילוגיית ההוביט (מסע בלתי צפוי • מפלתו של סמאוג • קרב חמשת הצבאות) • שר הטבעות: טבעות הכוח • סדרת הטלוויזיה "ההוביטים" • שר הטבעות: מלחמת הרוהירים |  |
| דמויות | אאומר • אאורל • אארנדיל • אורוון • אזוג • אילובטר • איסילדור • אלרונד (משפחת אלרונד) • אראגורן • ארוון • בולג • בורומיר • בילבו בגינס • בלג קותליון • ברד הקשת • ברן • גולום • גיל גלד • גילדור • גימלי • גלדור הגבוה • גלדריאל • גנדלף • הואור • הורין תליון • טואור • טורין טורמבר • לגולאס • מורגות' • מורוון אלדוון • מיגלין • מים הגמד • מריאדוק ברנדיבאק • נאזגול • ניינור ניניאל • סאורון (העין) • סארומן • סמאוג • סמוויז גמג'י • פינגולפין • פינווה • פינרוד • פרגרין טוק • פרודו בגינס • פרמיר • קירדן • רדגסט • תאודן • תום בומבדיל • תורין צינת-אלון • תינגול סיעות העלפים: האברי • האלדר • הנולדור • הטלרי • הסינדר |  |
| מקומות | מקומות כלליים: אאה • אמן • ארדה • הארץ התיכונה • הארצות הדרומיות • בלריאנד • ולינור • ים בלגירארץ ר'ון • ימת ר'ון •   מהעידן הראשון: ממלכות הארץ התיכונה • ההרים הכחולים • הימרינג • אנפאוגלית • היתלום • אנגבנד • הלקרקסה (שלוש ממלכות העלפים: גונדולין • דוריאת • נרגותרונד) מהעידן השני והשלישי: נומנור • גונדור • ארנור • מינס טירית • מורדור • ים נורנן • רוהן (רשימת מלכים) • מוריה (קהזד דום) • לות'לוריין • ריוונדל • הפלך • ארבור • יער-אופל • קירית אונגול • מיתלונד • אוסגיליאת • ברד דור |  |
| יצורים אגדיים וגזעים | אורק • אדם (אדין • דונאדין) • עלפים • גמד • דרקון • הוביט • וארג • ולאר • מיאר (איסטרי) • בלרוג |  |
| קרבות | מהעידן הראשון: מלחמות בלריאנד (דגור-נואין-גיליאת • דגור אגלרב • דגור ברגולך • נירנית ארנוידיאד • מלחמת החרון) מהעידן השני: מלחמת הברית האחרונה מהעידן השלישי: האסון בשדות הסיפנים • קרב חמשת הצבאות • מלחמת הטבעת (קרב שדות הפלנור) |  |
| שפות | קווניה • סינדרין • הלשון השחורה |  |
| שונות | מושגים • מושגים בארץ התיכונה • המועצה הלבנה • הברית האחרונה • טבעות הכוח • מיתריל • פלנטיר • תורין ושותפיו • Into the West  • כריסטופר טולקין • טולקין (סרט) • השיר האחרון של בילבו |  |
יער אנשי אל על

| --- | --- |

 מידע כללי
 סוג:  אנדרטה
 מיקום:  יער בן שמן
 מדינה:  ישראל ישראל
 מייסדים:  אל על וקרן קיימת לישראל
 קואורדינטות:  31°56′55″N 34°56′49″E﻿ / ﻿31.948505°N 34.946921°E﻿ / 31.948505; 34.946921
  (למפת גוש דן מוגדלת) יער אנשי אל על (למפת גוש דן רגילה) יער אנשי אל על (למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יער אנשי אל על (למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יער אנשי אל על 
 
יער אנשי אל על הוא אנדרטה ביער בן שמן. האנדרטה מנציחה את שמותיהם של עובדי חברת התעופה אל על ובני משפחותיהם, שנהרגו בקרב או בפעולות איבה.
האנדרטה ממוקמת על מדרגת אדמה בחלקו הצפוני של יער בן שמן, שבה נטועים עצי ברוש ואקליפטוס. בין עצי החלקה הוצבו בשורות אבנים משופעות, כמעין מצבות. על גבי כל אבן קבוע לוח מתכת ועליו פרטי אחד הנופלים ונסיבות נפילתו.
באנדרטה מונצחים חללים החל מהרוגי הפלת מטוס אל על בשמי בולגריה בשנת 1955 ואילך, ולרבות טייסים של אל על שנפלו בעת מילוי תפקידם בחיל האוויר. כיום (2019) מונצחים באנדרטה שמותיהם של 51 נופלים.
מדרגות מעפילות אל החלקה מדרך היער החולפת לידה. לידן מוצב שלט הנושא את שם האנדרטה.
האנדרטה הוקמה ביוזמת חברת אל על וקרן קיימת לישראל.
יוחנן אפק

| --- | --- |

 לידה:  16 באפריל 1952 (בן 72) ישראל תל אביב, ישראל
 הישג בולט:  בעל חמישה תארים בינלאומיים בשחמט
 הדרגה הגבוהה ביותר:  אמן בינלאומי
 מד כושר מרבי:  2389 (יולי 2005)
 מד כושר נוכחי:  2205 (מרץ 2023)
 מקצוע נוסף:  עיתונאי שחמט, מארגן שחמט, מאמן, פוסק שחמט, מורה לשחמט, פרובלמאי, שופט 
 מדינה:  הולנד, ישראל
 
יוחנן אפק (נולד ב-16 באפריל 1952, תל אביב) הוא שחמטאי ופרובלמאי ישראלי בדרגת אמן בינלאומי. אפק הוא היחיד בעולם המחזיק ב-5 תוארי שחמט בינלאומיים בתחומים שונים: אמן בינלאומי, רב אמן לקומפוזיציה שחמטית, שופט בינלאומי הן בתחרויות שחמט והן בשיפוט תחרויות של בעיות שחמט, ואמן פיד"ה בפתרון בעיות (בשנת 1977 ובשנת 1978 זכה עם אורי אבנר במדליות הכסף והארד בהתאמה בשתי אליפויות העולם הראשונות לנבחרות במאלינסקה שבקרואטיה ובקנטרברי באנגליה).
ספרים שכתב

עד הרגלי האחרון - חיי השחמט של משה צרניאק, ביחד עם הוראסיו וולמן (2000)
Les Coups Invisibles aux échecs ביחד עם עמנואל ניימן (פורסם בצרפת בשנת 2009). הספר פורסם מאז בחמש לשונות נוספות. בשנת 2011 הוכתרה המהדורה האנגלית המורחבת כ"ספר השנה" של האתר האמריקני היוקרתי צ'ס-קפה.
Wij Presenteeren De Pion עם הנס בוהם (פורסם בהולנד בשנת 2010)
Wij Presenteeren De Toren עם הנס בהם (הוצאת Tirion,  הולנד 2011)
Wij Presenteeren Het Paard עם הנס בהם (הוצאת Tirion, הולנד 2012)
Wij Presenteeren De Loper עם הנס בהם (הוצאת Tirion, הולנד 2013)
Wij presenteeren De koningin עם הנס בהם (הוצאת Tirion, הולנד 2014)
Wij presenteeren De Koning עם הנס בהם (הוצאת Tirion, הולנד 2015)
Extreme Chess Tactics הוצאת Gambit, (אנגליה 2017)
Practical Chess Beauty הוצאת Quality Chess (סקוטלנד 2018)
The Royal Chess Couple in Action עם הנס בהם הוצאת Chess Publishing  (בלגיה, 2019)
Anthology of Miniature Endgame Studies הוצאת  Chess Informant (סרביה, 2022).
משחק ששיחק

לבן: רב אמן ולדימיר ליברזון שחור: יוחנן אפק, תחרות משנת 1992
1. ה4 ג5 2. פו3 ד6 3. ז3 (בחירה מיוחדת של ליברזון שבדרך כלל העדיף את ההסתעפויות העיקריות בפתיחה) 3....ז6 4. רז2 רז7 5. 0-0 פג6 6. ד3 פו6 7. פבד2 0-0 8. צה1 (המסע 8. א4 נחשב למדויק יותר)
8...צב8 9. א4 א6 10. פח4 ה5 (חלופה מעניינת היא 10...ב5 והפעלת לחץ על הפרש הלבן ב-ח4)

11. פג4 ב5 12. א:ב5 א:ב5 13. פה3 רה6 14. ו4 ה:ו4 15. ז:ו4 פח5!? (אחרי 15...פז4 השחור מגיע לעמדה שקולה, המסע פח5 מביא לסיבוכים מעניינים) 16. פהו5 רו6 17. פח6+ מח8 18. פו3
המסע 18. פו3 הוא הגיוני וטבעי, אך ייתכן ש-18. פ4ו5 היה יותר עקבי ולא נוטש את הפרש השני ב-ח6.
18...פד4 19. פז5? (19. ו5 היה מביא לעמדה שקולה. לאחר מסע זה עמדת הלבן מתחילה להתפרק.) 19...פ:ו4! 20. פז:ו7+ ר:ו7 21. ר:ו4 (או פ:ו7+
צ:ו7 22. ר:ו4 רה5 ועמדת הרץ ב-ז2 רעה מאוד) 21...רה6 22. צא6 רז5!! 23. צ:ד6
23...צ:ו4 24. צ:ד8+ צ:ד8 25. ג3 רב3 (חזק יותר מ-פג6 שלאחריו הלבן יכול ליצור בעיות עם 26. פו5!?)

26. מהג1 פה6 27. ג4 ר:ח6 (מאיים 28....צו1+ אם כי ייתכן ש-27...ב:ג4 חזק עוד יותר) 28. מהג3+ פד4 29. ג:ב5 רז7 

30. ה5 (לאחר 30. מה:ג5 פו3+ 31. ר:ו3 רד4+) 30....רד5 31. מהא5 צא8 32. מה:א8 ר:א8 33. ר:א8 צו8 34. רג6 פ:ג6 35. ב:ג6 צג8 

36. ה6 מז8 37. ג7 מו8 38. צו1+ מה8 39. צו7 רה5 50. צ:ח7 צ:ג7 41. צח6 צז7 ולבן נכנע.
בעיות שחיבר

פתרון: 1. מג7! (הטעיה: ב6? - מאיים צא5 מט ואם 1...מהד4+ 2. רד6 מט או 1...מה:ה5 2. רג5 מט אבל 1....מהג3!)

מאיים 2. צה8 מט ואם 1....מהד4 2. רג5 מט, אם 1....מה:ה5 2. רד6 מט
פתרון: 1. מהא5! מרתק למחצה את הרגלים השחורים ומאיים 2. מהד8+ רו6 3. מה:ו6 מט.
אם 1... מהה6 2. פה4+! (ולא 2. ו4+?) ו:ה4 3. ו4 מט או 1...מהו7 2. ו4+! (ולא 2. פה4+?)ה:ו4 3. פה4 מט
חצאי כפיתות.
עכשיו נחזור לעמדת הדיאגרמה ונבדוק מהן התשובות הלבנות לאותן הגנות שחורות עוד בטרם בוצע המסע הראשון (המשחק במעמד): 1...מהה6 2. ו4+ (ולא 2.פה4+?) ה:ו4 3.צח5 מט; 1...מה:ו7 2.פה4+ (2.ו4+?) ו:ה4 3.מהז1 מט. המלכה השחורה מונעת בכל פעם את המט האפשרי בווריאנט האחר. אז מה היה לנו? שוב חילופי מטים עם מניעות דואליים הן בהתעייה והן בפתרון.
משחק במעמד: 1...ה:ד5 2.רה2! ד:ה4 מט 1...ה5 2.פה2! ז1 מט.
הכל מוכן רק שאין מסע המתנה יעיל המשאיר את כל התשובות. המפתח הופך את היוצרות.
פתרון: צה1! 1... ה:ד5 2. פה2! ז1 מט; 1....ה5 2. רה2! ה4 מט
אטיודים שחיבר

אטיוד משנת 1998,  הלבן מתחיל וזוכה.
כדי לראות את המשחקים, יש לאפשר בדפדפן שלכם ג'אווהסקריפט.
[Event "Prize Israel Ring Ty. 1998-"]
[Site "?"]
[Date "1999.??.??"]
[Round "?"]
[White "Yochanan Afek"]
[Black "(+0400.42a8b6)"]
[Result "1-0"]
[SetUp "1"]
[FEN "K7/8/1kP1p3/1prPP3/R7/1P6/8/8 w - - 0 1"]
[PlyCount "9"]
[EventDate "1998.12.30"]
1. Ra6+ Kxa6 {1...מג7 2 . ד6 וזוכה}
2. b4 {2. ד6? מב6! 3. ג7 צ:ג7! 4. ד:ג7 מ:ג7 5. ב4 מג6 6. מא7 מד5 7. מב6 מ:ה5 ותיקו}
Rc1  {2...צ:ד5 3. ג7 צד8+ 4. ג:ד8=צ או פרש וזוכה}
3. d6 Rxc6 {3...מב6 4. ג7 צ:ג7 5. ד:ג7 מ:ג7 6. מא7 מג6 7. מא6 מד5 8. מ:ב5 וזוכה אם 3...צא1 4. ג7 מב6+ 5. מב8 צא7 6. ג8=פ+}
4. d7 Rb6 {4...צג7 5. ד8=מה צא7+ 6. מב8 צב7+ 7. מג8 צב8+ 8. מג7 וזוכה אבל לא מ:ב8 ותיקו}
5. d8=N {5. ד8=מה ? צב8+ 6. מ:ב8 ותיקו או מה:ב8 ותיקו
5. ד8=צ צג6 6. מב8 מב6 ותיקו
}
1-0
הערות שוליים

↑  Yochanan Afek Earns GM Title For Composition
↑  באליפויות הבינלאומיות של פריז
↑  האטיוד הזוכה של אפק,  כל 24 המועמדים והניקוד של הפאנל
↑  Les Coups Invisibles aux échecs
↑  Wij Presenteeren De Pion
↑  EXTREME CHESS TACTICS (Yochanan Afek)
↑  Inspirational studies for tournament players
↑  The Royal Chess Couple in Action - Thinkers Publishing (באנגלית אמריקאית)
↑  Anthology of Miniature Endgame Studies, www.newinchess.com (באנגלית)
↑  חילופי מטים בין הטעייה ופתרון אחרי שתי ההגנות  העיקריות.
↑  https://www.arves.org/arves/index.php/en/halloffame/42-yochanan-afek
| --- | --- |
בקרת זהויות :  NLI: 987007257568205171  BnF: cb16171335b (data)  ISNI: 0000 0001 1492 0607  LCCN: nb2004309189  NKC: mzk20221140412  NTA: 22776076X  SUDOC: 139598227  VIAF: 56128669   WorldCat (עם VIAF): 56128669
יער בולון

| --- | --- |

 מידע כללי
 סוג:  פארק
 תאריך הקמה:  1853 
 נתונים ומידות
 שטח:  8.459 קילומטר רבוע
 מיקום
 מדינה:  צרפת צרפת
 מיקום:  הרובע השישה-עשר של פריז 
 קואורדינטות:  48°51′53″N 2°15′03″E﻿ / ﻿48.864722222222°N 2.2508333333333°E﻿ / 48.864722222222; 2.2508333333333
 אתר רשמי
  (למפת פריז מוגדלת) יער בולון(למפת פריז רגילה) יער בולון
 
ציורו של אדואר מאנה: מרוץ סוסים ביער בולון (1864)
על שפת אגם הבולון
מפל ביער
יער בולון (בצרפתית: בואה דה בולון - Bois de Boulogne) הוא פארק ציבורי הממוקם בקצהו המערבי של הרובע ה-16 מרבעי פריז, לצידי הפרוור בולון. שני פרוורים נוספים נוגעים בצידו הצפוני והמערבי של הפארק. בעוד פרוור בולון ממוקם מדרומו, הרי פרוור סירן ממוקם מצידו המערבי, בעוד פרוור ניי-סיר-סן מצפונו.
הפארק הוקם על ידי נפוליאון השלישי בשנת 1852, וסופח באופן רשמי לעיר פריז בשנת 1929. בדומה ליער ונסן, אין מחשבים אותו כחלק משטח העיר, אף כי הוא חלק ממנה באופן רשמי, היות שאין באזור בתי מגורים.
שטחו של יער בולון 8.459 קמ"ר, והוא גדול פי שניים וחצי מסנטרל פארק בניו יורק ופי 3.3 מהייד פארק בלונדון.
במרכז הפארק קיים היפודרום המשמש למרוצי סוסים המוניים, בעיקר בימי ראשון.
יער בולון משמש את תושבי פריז למנוחה ולספורט בשעות היום, בעיקר לרכיבה על אופניים ועריכת פיקניקים. בפארק קיימים 2 עד 3 כבישים מרכזיים, ועוד כמה שבילים החוצים אותו לאורכו ולרוחבו. בשעות העומס של הבוקר והערב, יש לחץ וכמות המכוניות שעוברות בו רבה מאוד. לכן קשה להגיע לפארק בשעות אלה. בשעות הלילה אזור היער הופך להיות מרכז פעילות ענפה של אנשים העוסקים בזנות.
כפר טבי

כפר טבי הוא שמה של עיירה יהודית חשובה מתקופת המשנה והתלמוד תחומי העיר לוד, כיום באתרו של מושב כפר דניאל. משמעות השם "טבי" בארמית היא -טוֹבִים; צְבָאִים
העיירה נזכרת מספר פעמים במקורות חז"ל בקשר לדור חכמי יבנה, ובפרט רבי אליעזר ורבי עקיבא, ומצוין כי שכנה בסמוך ממזרח לעיר לוד. בכפר טבי החזיק רבי אליעזר בן הורקנוס בכרם. בתוספתא ובתלמוד הבבלי מובא מעשה, לפיו ביקש רבי אליעזר להפקיר כרם זה לעניים על מנת שיוכלו להעלות את בציר נטע רבעי לירושלים, בהתאם להלכה לפיה בתחום שמירושלים עד לוד במערב יש להעלות את הפירות עצמם לירושלים, אולם רבי יוחנן בן זכאי פטר אותו מכך הואיל וכבר נחרב הבית: ”כרם רבעי היה לו לרבי אליעזר במזרח לוד בצד כפר טבי ובקש להפקירו לעניים, אמרו לו תלמידיו רבי כבר נמנו עליך חבריך והתירוהו”.
כפר טבי נזכרת גם בתלמוד הירושלמי לעניין אפשרות כי פוסק הלכה יפסוק על פי דעת הרוב ובניגוד לעמדתו, וזאת אגב מעשה שאירע ביחס לגלוסקמה מלאת עצמות מכפר טבי שהובאה לבית הכנסת בלוד, ורבי עקיבא וחכמים נדרשו לשאלה האם יש בה משום טומאת אוהל: ”מעשה שהביאו קופה מליאה עצמות מכפר טבי והניחוה באוויר בית הכנסת בלוד, ונכנס תודרוס הרופא ונכנסו כל הרופאים עמו, אמר תודרוס הרופא אין כאן שדרה ממת אחד ולא גולגולת ממת אחד. אמרו הואיל ויש כאן מטהרין ויש כאן מטמאין נעמוד על המניין, התחילו מרבי עקיבה וטיהר, אמרו לו הואיל והיית מטמא וטיהרת - טהור”.
במפת מידבא מהתקופה הביזנטית מצוין בסמוך ללוד, בכיוון דרום מזרח, יישוב בשם עין טבה (ENETABA).
באופן מסורתי, זוהה כפר טבי עם ח'רבת כפרטא, הנמצאת בסמוך לכביש מס' 1, בין המושב משמר איילון ובין קיבוץ שעלבים (במפות - "חרבת כפר טוב"). על סמך כתבי הקדש עות'מאנים מהמאה ה-16, המבחינים בין כפרטא לבין כפר טאב, ועדותו של קלרמון גנו בן המאה ה-19, זוהה האתר מחדש עם ח'רבת כפר טאב הסמוכה, שלימים הוקם עליה כפר דניאל.
לקריאה נוספת

זאב וילנאי, אריאל – אנציקלופדיה לידיעת ארץ ישראל, עמ' 3747, הערכים "כפר טבי" ו"כפר טוב".
המעשה בכרם שבכפר טבי בפירוש שטיינזלץ.
הערות שוליים

↑  תוספתא, מעשר שני, ה, י.
↑  תלמוד בבלי, מסכת ראש השנה, דף ל"א, עמוד ב'.
↑  תלמוד בבלי, מסכת ביצה, דף ה', עמוד א'.
↑  תלמוד ירושלמי, מסכת ברכות,  פרק א', הלכה א'.
↑  רועי מרום, כתבי הֶ קדש מהתקופה הממלוכית־עות'מאנית כמקור למחקר גאוגרפי־היסטורי: וקפית ח'אצכי סולטאן (1552 לסה"נ), אופקים לגאוגרפיה 103-104, 2023, עמ' 13
ערך זה הוא קצרמרבנושא יישובים בישראל ובנושא תולדות עם ישראל. אתם מוזמנים לתרום לוויקיפדיה ו.
יחסי סן מרינו – קובה

| יחסי סן מרינו – קובה |
| --- | --- |
סן מרינו: קובה
   לחצו כדי להקטין חזרה    לחצו להגדלה   

סן מרינו: קובה
שטח (בקילומטר רבוע)
61: 110,860
אוכלוסייה
33,579: 10,969,035
תמ"ג (במיליוני דולרים)
1,855: 107,352
תמ"ג לנפש (בדולרים)
55,254: 9,787
משטר
רפובליקה

יחסי סן מרינו-קובה הם היחסים הדיפלומטיים הרשמיים שבין הרפובליקה המרוממת של סן מרינו לבין הרפובליקה של קובה.
סקירה כללית

היחסים הקונסולריים הרשמיים בין סן מרינו לקובה כוננו ב-22 בנובמבר 1982. רק לאחר 14 שנים, כוננו היחסים הדיפלומטיים הרשמיים בין המדינות, ב-28 במאי 1996.
ב-13 ביולי 2004, נחתם הסכם בין משרד החוץ של קובה לבין מזכירות המדינה לענייני חוץ של סן מרינו, על ביצועם של משפטים פליליים בין המדינות. ב-24 באוקטובר 2016, נחתם הסכם על שיתוף פעולה תרבותי ומדעי בין משרד החינוך והתרבות של סן מרינו ומשרד התרבות של קובה.
ייצוג

סן מרינו מיוצגת בקובה על ידי הקונסוליה הכללית בהוואנה.
קובה מיוצגת בסן מרינו על ידי שגרירות בסן מרינו.
יחסי סן מרינו – פורטוגל

| יחסי סן מרינו – פורטוגל |
| --- | --- |
סן מרינו: פורטוגל


סן מרינו: פורטוגל
שטח (בקילומטר רבוע)
61: 92,090
אוכלוסייה
33,579: 10,421,898
תמ"ג (במיליוני דולרים)
1,855: 287,080
תמ"ג לנפש (בדולרים)
55,254: 27,546
משטר
רפובליקה

יחסי סן מרינו–פורטוגל הם היחסים הדיפלומטיים הרשמיים שבין הרפובליקה המרוממת של סן מרינו לבין הרפובליקה הפורטוגלית.
הסכמים ואמנות

אמנה בין הרפובליקה המרוממת של סן מרינו לבין הרפובליקה הפורטוגלית בגין כינון יחסים קונסולריים בין שתי המדינות - 26 במאי 1980.
אמנה בין הרפובליקה המרוממת של סן מרינו לבין הרפובליקה הפורטוגלית בגין ביטול הדרישה לאשרה מאזרחי שתי המדינות בעת ביקור במדינה השנייה - 23 ביולי 1981.
אמנה בין הרפובליקה המרוממת של סן מרינו לבין הרפובליקה הפורטוגלית בגין כינון יחסים דיפלומטיים רשמיים - 27 במרץ 1990.
אמנה בין הרפובליקה המרוממת של סן מרינו לבין הרפובליקה הפורטוגלית למניעת כפל מס ולחילופי מידע בנושא מיסים - 18 בנובמבר 2010.
אמנה בין הרפובליקה המרוממת של סן מרינו לבין הרפובליקה הפורטוגלית לשיתוף פעולה בנושאי התיירות - 8 בינואר 2013.
נציגויות דיפלומטיות

פורטוגל אינה מיוצגת בסן מרינו בדרג השגרירות. פורטוגל מיוצגת בסן מרינו בדרג הקונסולרי באמצעות קונסוליה רשמית שהיא מחזיקה בסן מרינו, בירת המדינה.
סן מרינו אינה מיוצגת בפורטוגל בדרג השגרירות. סן מרינו מיוצגת בפורטוגל בדרג הקונסולרי באמצעות קונסוליה רשמית שהיא מחזיקה בעיר פורטו.
יחסי סן מרינו – צ'ילה

| יחסי סן מרינו – צ'ילה |
| --- | --- |
סן מרינו: צ'ילה


סן מרינו: צ'ילה
שטח (בקילומטר רבוע)
61: 756,102
אוכלוסייה
33,579: 19,788,712
תמ"ג (במיליוני דולרים)
1,855: 335,533
תמ"ג לנפש (בדולרים)
55,254: 16,956
משטר
רפובליקה: רפובליקה דמוקרטית

יחסי סן מרינו-צ'ילה הם היחסים הדיפלומטיים הרשמיים שבין הרפובליקה המרוממת של סן מרינו לבין הרפובליקה של צ'ילה.
ייצוג

סן מרינו אינה מיוצגת בצ'ילה, הן בדרג השגרירות והן בדרג הקונסולרי.
צ'ילה אינה מיוצגת בסן מרינו בדרג השגרירות אלא באמצעות השגרירות שהיא מחזיקה ברומא, בירת איטליה. צ'ילה מחזיקה ברומא משרד קונסולרי מיוחד לסן מרינו יחד עם המחוזות הקרובים לה באיטליה.
יחסים כלכליים

בשנת 2015, סן מרינו ייצאה לצ'ילה סחורה בשווי 292 אלף דולר אמריקאי. הסחורה כללה בעיקר מכונות שטיפה. באותה השנה ייבאה סן מרינו מצ'ילה סחורה בשווי 82,400 דולר. הסחורה הייתה לוחות עץ בלבד.
ייזהר הקונה

"ייזהר הקונה" (בלטינית: Caveat emptor) הוא ביטוי שמקורו בלטינית, המתאר דוקטרינה משפטית בדיני חיובים, המקובלת במשפט המקובל, אשר לפיה בחוזה מכר על כל צד לדאוג לענייניו: על הקונה לבדוק את הדבר הנמכר היטב, ואילו על המוכר לא חלה כל חובה לגלות לקונה על פגם בו, גם אם ידע המוכר כי הקונה פועל מתוך טעות.
דין זה בצורתו הנוקשה לא תאם את יחסי המסחר בשוק המודרני, ועל כן נוצרו לו חריגים רבים גם במשפט המקובל; המשפט הישראלי, שאימץ בתחילה את הדין האנגלי, הלך והתרחק ממנו עם השנים, וקבע כללים המנוגדים לכלל של "ייזהר הקונה". דין זה מנוגד גם לדיני אונאה ומקח טעות במשפט העברי, שלפיו, במקרה של פעולת קניין שבוצעה במחיר החורג בשישית מערכו של החפץ, יש להשיב את הפער, ובחריגה גדולה יותר, או במקרה שבסחורה יש פגמים שלא היו ידועים לקונה, המכר בטל.
דוקטרינת "ייזהר הקונה" והפעלתה במשפט המקובל

דוקטרינת "ייזהר הקונה" קבעה כי בחוזה מכר לא יוכל הרוכש לקבל פיצוי מן המוכר בשל פגמים ברכוש שנרכש על ידו, אף אם פגמים אלו הביאו לכך שהממכר לא היה ראוי לשימוש. החריג היחיד לכלל היה במקרה שבו המוכר הסתיר את הפגם באופן אקטיבי. כלל נוקשה זה לא תאם את יחסי המסחר בשוק המודרני, ובתי המשפט באנגליה פעלו ליצור לו חריגים רבים נוספים, במיוחד באמצעות שימוש בהשתק ובמקרים בהם היו קיימים בין הצדדים יחסי אמון מיוחדים.
המגמה המודרנית היא להחליף את הכלל בדוקטרינת "תניית כשירות מכללא", שלפיה כל חוזה מכר כולל תנאי מכללא שהממכר ראוי לשימוש. השימוש בדוקטרינה מודרנית זו הוא בדרך כלל בהקשר של חוזי מכר בין קבלן ורוכש דירה.[דרוש מקור]
בנוסף לאיכות הסחורה, הביטוי מתאר גם את מדיניות ההחזרה. במרבית מערכות החוקים, אין חובה חוקית על המוכר לאפשר החזרת המוצר תמורת החזר כספי, זיכוי כספי או החלפה. בתחום מוצרי התוכנה והבידור, מקובל כי ניתן להחליף מוצר רק תמורת עותק אחר של אותו מוצר. מרבית החנויות ורשתות המסחר דורשות מהקונה הבא להחזיר מוצר, לספק הוכחה (כגון חשבונית) כי רכש את המוצר באותה חנות או רשת, וכן קובעות מגבלת זמן על אפשרות ההחלפה.
על בסיס ביטוי זה נוצרו ביטויים דומים אחרים, כגון "ייזהר הקורא" (Caveat lector).
הכלל במשפט הישראלי

דיני החיובים במשפט הישראלי הושפעו בתחילתם מן המשפט המקובל, עקב ההתפתחות ההיסטורית והחקיקתית שהביאה להשפעה של המשפט האנגלי על המשפט הישראלי. עם זאת, החל המשפט הישראלי בפיתוח דיני חיובים ודיני חוזים עצמאיים, שהתנתקו מן המשפט האנגלי והדוקטרינות המלאכותיות שנוצרו במסגרתו, ושאפו לפתח משפט ישראלי עצמאי. בדיני החוזים הישראלים שולט עקרון תום הלב הנוגד את עקרון "ייזהר הקונה", ולפי סעיפים 39 ו-61 לחוק החוזים (חלק כללי) הוא מקיף את מלוא דיני החיובים במשפט הישראלי. גם הסעיפים העוסקים בטעות ובהטעיה בדיני החוזים פורשו בפסיקת בית המשפט כמטילים חובות גילוי מיוחדות במקרים מסוימים, בניגוד לכלל זה.
היחסים בין המוכר והקונה, חובת הגילוי המוטלת על המוכר, והדרך שבה יכול הקונה לקבל פיצוי על אי התאמה, מוסדרים בסעיפי חוק המכר, המאפשרים לקונה, בנסיבות מסוימות, להסתמך על אי התאמה של המכר גם לאחר רכישת הממכר וקבלתו לחזקתו, ובאופן המנוגד לכלל "ייזהר הקונה".
סעיף 16 לחוק המכר, תשכ"ח-1968, קובע כי אם אי ההתאמה בממכר נבעה מעובדות שהמוכר ידע או היה עליו לדעת עליהן בעת חתימת החוזה, ולא גילה אותן לקונה, זכאי הקונה להסתמך עליהן (גם אם לא הודיע עליהן מיד לאחר הבדיקה, או שאי ההתאמה לא הייתה נסתרת, או על אף כל הסכמה נוגדת). סעיף דומה הוא סעיף 4 לחוק המכר (דירות), תשל"ג-1973. בית המשפט העליון ראה בסעיפים אלו משום ביטול של כלל "ייזהר הקונה" בדיני המכר במשפט הישראלי.
שתי מערכות חוקים הקובעות חובות אקטיביות על המוכר לגלות כל פרט רלוונטי לקונה, הן דיני ניירות הערך ודיני הגנת הצרכן.
נשיא בית המשפט העליון, מאיר שמגר, קבע כי העיקרון הבסיסי של דיני ניירות הערך הוא עקרון הגילוי הנאות, העומד בסתירה לעקרון "ייזהר הקונה":
דיני הגנת הצרכן כוללים חובות גילוי רבות במקרים שונים, וכן חובות אקטיביות החלות על המוכר לשאת באחריות לממכר:
סעיף 4 לחוק הגנת הצרכן, התשמ"א-1981 כולל חובת גילוי כללית על כל פגם בממכר.
סעיף 4ב כולל חובת גילוי של מדיניות "החזרה".
סעיף 9 כולל חובות גילוי בעסקת אשראי.
סעיף 14 לחוק מאפשר לבטל בתוך 14 יום הסכם מכר שנעשה ברוכלות.
סעיף 14א קובע הוראות ביטול וגילוי חמורות במיוחד בנוגע למכירת יחידות נופש.
סעיף 14ג עוסק בחובות גילוי בממכר אלקטרוני (מכר מרחוק).
סעיף 18 לחוק הקובע כי ניתן לחייב בתקנות לתת שירות לצרכן לאחר מכירה, ובין היתר לקבוע באיזה תנאים יוחלף הממכר ללא תשלום. תקנות אלו פורסמו בשם "תקנות הגנת הצרכן - אחריות ושירות לאחר מכירה, התשס"ו - 2006".
השפעת סעיפים אלו היא לא רק זניחתו של כלל "ייזהר הקונה" אלא החלפתו בכלל הפוך לפיו המוכר חייב לגלות פרטים רבים ככל האפשר לקונה, ובמקרים רבים לאפשר לו לבטל את החוזה ולהחזיר את הממכר בתוך זמן מה מהרגע שבו קיבל את הממכר לידיו.
במובן זה אימץ למעשה המשפט הישראלי את עקרונות החוק הרומי, לפי הנוסחה הידועה: "כל דבר הניתן לאדם, יש לעשות זאת בתום לב (Bona Fide)". על פי שנים-עשר הלוחות (החוקים הכתובים הראשונים ברומא), חייב היה המוכר להצהיר בפני הרוכש על כל הפגמים הקיימים בנכס, והוא אף אינו פטור בשתיקתו. אנשי המשפט ברומא קבעו כי על כל פגם שעלול להתגלות בנכס (עליו ידע המוכר מבלי לחשפו בעת המכירה), הרי שחייב הוא בנזקו.